text: Gymnasie-elever demonstrerer mod Løkke
  26 januar 2011 kl. 09.36
  Gymnasie-elever demonstrerer mod besparelser, når statsministeren i eftermiddag besøger Aabenraa Statsskole.
  Her vil han blive mødt af en række gymnasieelever indsmurt i blod, som protesterer, fordi de mener, at der over det seneste stykke tid er sket en klar nedprioritering af gymnasieområdet. 
  - I efteråret blev der på finansloven skåret ca. 430 mio. på gymnasieområdet, hvilket i gennemsnit svarer til 3000 kr. pr. årselev.  Ligeledes blev uddannelseskortet, som mange gymnasieelever er afhængige af for at komme i skole sat op med syv kr. pr. dag. Seneste skud på stammen kom, da regeringen i november måned lagde op til et SU-forlig, der bl.a. har til formål at fjerne SU?en for de hjemmeboende gymnasieelever under 20 år, siger formand for DGS i Sønderjylland Amalie Gye.
  